છેલ્લાં કેટલાંક વર્ષોથી મેડિકલ સાયન્સે કરેલી પ્રગતિને કારણે હવે કેન્સર પર જીત મેળવવી મુશ્કેલ નથી. કેન્સરની યોગ્ય અને સમયસરની સારવારથી કેન્સર મટી શકે છે. જોકે હજુ પણ કેન્સર અંગે જોઇએ તેટલી જાગૃતિનો અભાવ છે. મહિલાઓમાં થતા બ્રેસ્ટ કેન્સરના આંકડામાં દર વર્ષે વધારો જોવા મળતો હોય છે. થોડા સમય પહેલાં મહિલાઓ ગર્ભાશયના કેન્સરનો શિકાર હતી, પરંતુ દેશમાં બ્રેસ્ટ કેન્સરના કેસ હવે વધારે જોવા મળી રહ્યા છે ત્યારે પુરુષોની વાત કરીએ તો પુરુષોમાં સૌથી વધુ ઓરલ કેન્સરનું પ્રમાણ વધી રહ્યું છે.